Maldenių tvenkinys
56°14′59″ š. pl. 23°29′20″ r. ilg.﻿ / ﻿56.24972°š. pl. 23.48889°r. ilg.﻿ / 56.24972; 23.48889 Maldenių tvenkinys – tvenkinys Lietuvoje, Joniškio rajone, 7 km į vakarus nuo Joniškio. Sudarytas užtvenkus Platonio upę (Lielupės intakas) 60,3 km nuo jos žiočių. Tvenkinio ilgis iš pietų į šiaurę – 1,6 km, plotis – iki 0,22 km. Altitudė 59 m. Krantai žemi. Pasroviui už 1,8 km telkšo Smalių tvenkinys, į šiaurę – nedidelis Buivydžių tvenkinys. Pietinis krantas ir dalis vakarinio bei rytinio krantų užpelkėję, apaugę medžiais ir krūmynais. Aplinkui plyti dirbami laukai. Vakarinėje pakrantėje įsikūręs Maldenių kaimas, šiaurinėje – Buivydžiai. Tvenkinys įrengtas 1975 metais.